Brian Mikkelsen (KF), 2006-03-22:
Hvis vi tager det sidste først, så for ikke at blande æbler og pærer er det her jo et forslag om at nedsætte afgiften på dvd fra 10 kr. til 3 kr.
Det er, kan man sige, et ret flot fremskridt for forbrugerne med hensyn til at kunne købe it-udstyr.
Så det handler altså ikke om de andre afgifter, der er.
Der vil vi kompensere rettighedshaverne for det provenu, der var på det højeste år, de indtil videre har haft.
Det var sådan set det sidste år.
Der vil vi sikre os, at de mindst når det niveau.
Så man kan sige, at denne her ordning er en win-win-situation for rettighedshaverne.
Ophavsretten er jo meget ofte til debat, også her i salen, og det er der en god grund til.
De værker, som ophavsretten beskytter, vedrører os alle.
Vi bruger værkerne i stadig stigende omfang, og de beriger vores liv, hvad enten det drejer sig om musik, billeder, litteratur eller film.
Regeringens udgangspunkt er, at ophavsretsloven til enhver tid skal være udtryk for en balance mellem på den ene side de rettighedshavere, der skaber værkerne, og på den anden side alle os, som bruger værkerne.
Rettighedshaverne skal – og det er vigtigt, at vi understreger skal – have nogle enerettigheder, så de via aftaler kan opnå en rimelig betaling for brugen af deres værker.
Vi andre skal derfor som udgangspunkt betale, når vi bruger værkerne, men der skal også være små frirum, frirum, hvor vi frit kan benytte værkerne uden aftale og uden betaling, og dermed skabes balancen.
Et eksempel på et frirum er kopiering til eget brug.
Her har vi, det vil sige Folketinget, dog besluttet, at rettighedshaverne alligevel skal kompenseres via blankbåndsordningen.
Når vi så drøfter blankbåndsordningen, synes jeg, vi for det første skal huske på, at det jo kun er et supplement til rettighedshavernes egentlige indtjeningsgrundlag i form af enerettede aftaler, f.eks. royalties fra salg af plader og film, og for det andet, at den kompenserer rettighedshaverne for en værksudnyttelse, der sker i et af de frirum, som jo ellers er gratis.
For til stadighed at opretholde balancen i opretshavsloven og dermed også i blankbåndsordningen er det jo nødvendigt, at der også sker en løbende tilpasning til den samfundsmæssige virkelighed.
Regeringens forslag i L 166 om at nedsætte den utidssvarende høje afgift på blanke dvd'er fra 10 kr. til 3 kr. skal ses på den baggrund.
Der er jo et misforhold i dag ude i den virkelige verden, hvor man kan købe blanke dvd'er i Sverige og Tyskland til en meget lavere pris end i Danmark.
Thursday, May 18, 2006 10:13 AM
dvd-afgift, af vejen.
Det vil betyde en begrænsning af grænsehandelen til fordel for både forbrugerne og samfundets som helhed.
Det bliver så heller ikke rettighedshaverne, der kommer til at betale det gilde, som jo er til gavn hovedsagelig for den danske befolkning.
Skatteministeriet har beregnet, at nedsættelsen af dvd-afgiften vil være provenuneutral for rettighedshaverne.
Men som en ekstra sikkerhed, som en garanti for, at vi vil sikre, at rettighedshaverne selvfølgelig får deres kompensation, har vi også sikret os i bemærkningerne til lovforslaget, at vi vil kompensere rettighedshaverne, hvis det alligevel viser sig, at dvd-provenuet falder.
Sammen med regeringens forslag L 166 behandler vi SF's beslutningsforslag B 71.
Her foreslår SF et særligt nævn, som skal kunne fastsætte afgifter på forskellige former for it-udstyr.
Uanset de gode intentioner i forslaget, som vi er enige i – rettighedshaverne skal beskyttes, rettighedshaverne skal kompenseres – så er der jo en anden side af balancen, og det er, at man også skal tage hensyn til befolkningen, til forbrugerne, til danskerne.
Der mener jeg, at forslaget får den ophavsretlige balance til at tippe endda helt ud af ophavsrettens område.
Afgifter på it-udstyr, oven i købet fastsat af et nævn uden om Folketinget, er ikke vejen at gå, hvis det erklærede mål er at sikre et forbedret vederlag til rettighedshaverne.
Der skal man jo huske på, at blankbåndsordningen er og bliver et supplement.
Forbedret vederlag til rettighedshaverne – det kan vi alle sammen have sympati for – opnås, hvis man altså ønsker det, kun ad aftalevejen, ikke via de marginaler, der så ville kunne komme ud af det ellers.
Regeringen mener ikke, at det vil være hensigtsmæssigt at indføre nye afgifter på hardware og it-udstyr.
Nye afgifter er jo i det hele taget ikke gavnlige.
Så for ikke at tippe balancen kan vi ikke støtte B 71, uanset de gode intentioner i det.
Det vil, tror jeg, ødelægge vores gode image på it-området, samtidig med at det vil tippe balancen i den ligevægt, der må være mellem forbrugerens interesser og rettighedshavernes interesser.
Jeg er meget glad for den meget positive modtagelse, som forslaget har fået, både her i Folketingssalen og ved høringen, hvor der også var fuld opbakning til forslaget.
Jeg synes også, det er vigtigt her at understrege, at lovforslaget jo ikke er en direkte konsekvens af kommunalreformen, som jo blev udmøntet på museumsområdet ved en anden ændring af museumsloven sidste sommer, men problemstillingen med flere statsanerkendte museer i samme kommune bliver selvfølgelig aktualiseret med de kommunale sammenlægninger, der kommer nu her.
Jeg kan oplyse herinde i Folketingssalen, at jeg allerede har modtaget henvendelser om dette både fra kommuner og museer.
Men med den nuværende tilskudsstruktur for de statsanerkendte museer, der modtager et almindeligt statsligt driftstilskud efter museumslovens § 15, er det dog ikke realistisk, at sammenlægningen vil blive gennemført, da museet dermed mister en væsentlig del af statstilskuddet, og derfor har vi ment, bakket op her af alle Folketingets partier, forstår jeg, at det ikke er Fttmo065.fm Page 4930
Thursday, May 18, 2006 10:13 AM
hensigtsmæssigt. Derfor har vi fremsat det foreliggende lovforslag, der skal sikre, at det hidtidige grundlag for beregning af det statslige driftstilskud opretholdes ved sammenlægning af museer.
Det sammenlagte museum skal således ikke stilles økonomisk ringere på dette punkt, end hvis de enkelte museer forbliver hver for sig.
Jeg synes, det er positivt, at vi nu griber chancen og imødekommer et ønske, der er i både kommuner og i museer om at styrke de statsanerkendte museer, så de kan blive endnu bedre til de opgaver, der skal løses nu og fremover.
Jeg ser frem til en velvillig og konstruktiv udvalgsbehandling, som der er lagt op til.
Hermed sluttede forhandlingen, og lovforslaget overgik derefter til anden behandling.